armvectores/hy_wikipedia_2023 huggingface dataset:
Ժոզեֆ Գեֆս

Ժոզեֆ Գեֆս (հոլ.՝ Jozef Geefs, ֆր.՝ Joseph Germain Geefs), դեկտեմբերի 23, 1808(1808-12-23)[…], Անտվերպեն, Բելգիա - հոկտեմբերի 9, 1885(1885-10-09), Անտվերպեն, Բելգիա), բելգիացի քանդակագործ, Գիյոմ Գեֆսի եղբայրն է։
Եղբոր հետ միասին նախ սովորել է Անտվերպենի արվեստի ակադեմիայում (1824-1833 թվական), այնուհետև Փարիզի Գեղեցիկ արվեստների դպրոցում (Ժյուլ Էտյեն Ռամեի մոտ)։ Եղել է Հռոմեական մրցանակի դափնեկիր, որի շնորհիվ մի քանի տարի անցկացրել է Իտալիայում։
1841 թվականից եղել է Անտվերպենի արվեստի ակադեմիայի պրոֆեսոր, իսկ 1876 թվականից` դրա տնօրենը։ Նրա աշակերտներից են եղել, մասնավորապես, Ժոզեֆ Լամբոն և Ի. Մյուլլերը։
Եղել է Բելգիայի թագավորական ակադեմիայի անդամ (1846 թվական)։
Անտվերպենի Լեոպոլդ I-ի ձիարձանի, Բրյուգգեի քաղաքային վարչության քանդակախմբերի, Անտվերպենի Բուրլա թատրոնի, անտվերպենյան կենդանաբանական այգու, Բրյուսելի հյուսիսային կայարանի (չի պահպանվել) հեղինակն է։ Գեֆսի աշխատանքներից առավել հայտնի է «Չար ոգու» արձանը` Լիեժի Սուրբ Պավելի մայր տաճարի համար (1842 թվական), որը ծխական համայնքի կողմից վերադարձվել է այն բացատրությամբ, որ այն շեղել է հավատացյալների ուշադրությունը. այդ արձանի փոխարեն տաճարում ներկայացվել է Գիյոմ Գեֆսի արձանը (1848 թվական), իսկ նրա եղբոր աշխատանքը այժմ գտնվում է Բրյուսելի Գեղեցիկ արվեստների թագավորական թանգարանում։


== Ծանոթագրություններ ==
Գեորգի Մինասով

Անվան այլ կիրառումների համար տե՛ս՝ Գեորգի Մինասյան (այլ կիրառումներ)Գեորգի Վարդանի Մինասյան (ավելի հայտնի որպես Գեորգի Մինասով, հուլիսի 18, 1933(1933-07-18), Բաքու, ԱԽՖՍՀ, ԽՍՀՄ - օգոստոսի 20, 2020(2020-08-20), Երևան, Հայաստան), հայ դուդուկահար, մանկավարժ, մուղամի ճանաչված վարպետ, դուդուկի նոր տարատեսակների գյուտարար։ Մինասյանի կատարմամբ ձայնագրվել է 7 հիմական մուղամ։ ՀՀ վաստակավոր արտիստ (2007)։


== Կենսագրություն ==
Ծնվել է երաժիշտների ընտանիքում։ Սովորել է հայկական և ռուսական դպրոցներում։ 1966 թվականին ավարտել է Ասաֆ Զեյնալիի անվան երաժշտական ուսումնարանը։ 7 տարեկանից նվագել է մանդոլին, 16 տարեկանից՝ քամանչա։ Նրա առաջին ուսուցիչն է եղել իր քեռի Աղալար Մինասովը, ով հայտնի դուդուկահար էր։
Զինծառայության ընթացքում եղել է զինվորական նվագախմբի առաջին կլարնետահարը։ Զինծառայությունից հետո նվագել է Բաքվի կինոթատրոնում, ապա երգի-պարի անսամբլում, եղել է Ադրբեջանի պետական հեռուստատեսության և ռադիոյի ժողովրդական գործիքների նվագախմբի մենակատար։ Աշխատել է Ստեփան Շահումյանի անվան պալատում, ապա 1963-1983 թվականներին Ստեփան Շահումյանի անվան երաժշտական դպրոցում դասավանդել է դուդուկ։
1983 թվականին ընտանիքով տեղափոխվել է Երևան և աշխատել է Թաթուլ Ալթունյանի անվան երգի-պարի պետական անսամբլում որպես դուդուկահար-մենակատար։ 1983 թվականից դասավանդում է Ռոմանոս Մելիքյանի անվան երաժշտական ուսումնարանում։
1998 թվականին հիմնել և ղեկավարել է իր տեսակի մեջ աշխարհում եզակի «Դուդուկներ» համույթը, որը նախ հանդես է եկել որպես քառյակ, ապա՝ հնգյակ։ Համույթի դիրիժորն է նրա դուստրը՝ Տատյանա Մինասյանը։
Հյուրախաղերով հանդես է եկել ԱՄՆ-ում, Կանադայում, Ռուսաստանում, Հունաստանում, Բելգիայում, Սիրիայում, Լիբանանում, Իրաքում, ԱՄԷ-ում և այլուր։
Հեղինակել է դուդուկի երկու ձեռնարկ և մեկ դասագիրք՝ «Դուդուկ» (1988, 2-րդ վերամշակված և լրցաված հրատարկչություն՝ 2004) «Քրեստոմատիա դուդուկի համար դաշնամուրի նվագակցությամբ» (2017)։
Ընդլայնել է դուդուկի կատարողական հնարավորությունները՝ 1992-2001 թվականներին ստեղծելով դուդուկի երեք նոր մոդիֆիկացիաներ՝ բաս-դուդուկ, տենոր-դուդուկ և բարիտոն-դուդուկ։ 2001 թվականին գյուտերն արտոնագրվել են։


== Պարգևներ և կոչումներ ==
Հայաստանի Հանրապետության վաստակավոր արտիստ (2007)։
«Հայրենիքին մատուցած ծառայությունների համար» 1-ին աստիճանի մեդալ (2013)։


== Գրականություն ==
Սանթրյան Վ., Դուդուկի կանչը ըստ Մինասովի, Ե., 2014:


== Ծանոթագրություններ ==


== Արտաքին հղումներ ==
Հայ դուդուկահարներ, Գեորգի Մինասով
Գեորգի Մինասով, «Օջախում», դուդուկ
Սերեդոգոշչ

Սերեդոգոշչ (ռուս.՝ Середогощ), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զվարե (այլ կիրառումներ)

Զվարե, կարող է վերաբերել՝

Զվարե -
Զվարե - գյուղ Վրաստանում
Զվարե - գետակ Հայկական լեռնաշխարհում, Ճորոխի ավազանում
ExpressBus

ExpressBus, ֆիննական ավտոբուսային ցանց, որն իրականացնում է միջազգային և միջքաղաքային փոխադրումներ։
Այս բրենդի տակ միավորված են 23 ավտոբուսային ընկերություններ, որոնք երթուղիներ են իրականացնում Ֆինլանդիայի ողջ տարածքում, ավտոբուսների ընդհանուր քանակը մոտ 300 է։
Բացի ուղևորափոխադրումներից շատ ուղղություններով կատարվում են նաև բեռների փոխադրումներ։
Հելսինկիի կենտրոնից ամեն օր կատարվում են 700 հեռավոր ուղևորություններ։
Ֆինլանդիա-Ռուսաստան ընկերության ավտոբուսային երթերը կատարվում են Սանկտ Պետերբուրգից ամեն օր առավոտյան և երեկոյան։ Ճանապահհին ըստ պահանջի կանգառներ են կատարվում Վիբորգում, Հելսինկիի օդանավակայանի մոտ և մի քանի ֆիննական քաղաքներում։ Ճանապարհի տևողությունը 7-8 ժամ է։
Ավտոբուսները Սանկտ Պետերբուրգից ուղևորվում են նաև Ֆինլանդիայի այնպիսի քաղաքներ, ինչպիսիք են Լապեենռանտա, Տուրկու և Յուվյասկյուլյա։
Ֆինլանդիայում երկրորդ խոշոր ավտոբուսային ընկերությունն է «Oy Matkahuolto Ab»-ը, որին պատկանում են երկրի խոշոր ավտոկայանների ցանցը։


== Արտաքին հղումներ ==
Сайт ExpressBus на русском языке Archived 2014-08-01 at the Wayback Machine.
Յարոսլավլ (գյուղ, Ելնինսկի շրջան)

Անվան այլ կիրառումների համար տե՛ս՝ Յարոսլավլ (այլ կիրառումներ)Յարոսլավլ (ռուս.՝ Ярославль), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լսողություն

Լսողություն, մարդու և կենդանիների օրգանիզմի ֆունկցիա, որով ապահովվում է ձայնային տատանումների ընկալումը։ Էվոլյուցիայի պրոցեսում լսողության համակարգը առաջինը ձևավորվել է միջատների մոտ, բնորոշ է բոլոր ողնաշարավորներին և լավ զարգացած է կաթնասունների օրգանիզմում։ Լսողության օրգանների կառուցվածքը կենդանական աշխարհի տարբեր ներկայացուցիչների և մարդու մոտ տարբեր է։ Մարդը որպես ձայն ընկալում է 16-ից մինչե 20.000 հց հաճախականությունները։ Նշված սահմաններից ցածր և բարձր տատանումները մարդու կողմից չեն ընկալվում, սակայն հեշտությամբ կարող են ընկալվել որոշ կենդանիների կողմից։ Լսողությունը բնորոշվում է լսողականության շեմքով, ձայնի նվազագույն ուժը, որը կարող է առաջացնել լսողական զգացողություն, ստորին շեմքն է։ Ձայնի առավելագույն ուժը, երբ վերանում է լսողական զգացողությունը և ականջներում ի հայտ է գալիս ցավի զգացում, լսողականության վերին կամ ցավային շեմքն է։ Ստորին և վերին շեմքով սահմանագծված տարածությունը կոչվում է լսողական դաշտ։ Մարդու լսողեւթյունը ավելի զգայուն է 800-500 հց հաճախականության տատանումների նկատմամբ։ Լսողության կարևորագույն հատկանիշներն են՝ ձայնի տարբերումը ըստ բարձրության (տատանումների հաճախականություն), ուժգնության (ինտենսիվության), երանգավորման (տեմբրի) և ձայնի ուղղության որոշման (օտոտոպիկա), ինչպես նաև հարմարվողականությունը, այսնքն՝ լսողության շեմքի բարձրացումը ձայնի տնական ազդեցության ժամանակ։
Լեյկոպլաստներ

Լեյկոպլաստներ (հուն․՝ λευκός  – սպիտակ և πλαστός – ծեփված), բարձրակարգ և որոշ ստորակարգ բույսերի կենդանի բջիջներում պարունակվող անգույն մարմնիկներ՝ պլաստիդներ։ Լեյկոպլաստները փոքր են, կլոր կամ օվալաձև։ Լեյկոպլաստներում պարզ միացություններից սինթեզվում են ավելի բարդ օրգանական միացություններ՝ օսլա, ճարպեր ու սպիտակուցներ, որոնք կուտակվում են արմատներում, կոճղեզներում և սերմերի էնդոսպերմում։ Ըստ կուտակվող նյութերի բնույթի լեյկոպլաստները բաժանվում են ամիլոպլաստների, էլեոպլաստների և պրոտեինապլաստների։
Ժողովածու (3621)

Ժողովածու (3621), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3621 թվի տակ։ Ձեռագիրը գրվել է 19-րդ դարին։ Գրված է թղթի վրա, որը ունի 17X10,5 չափս։ Ձեռագիրը կազմված է 81 թերթից։ Գրված է միասյուն, նոտրգրով։ Կազմը` լուսանցազարդ։


== Բովանդակություն ==
Պատմութիւն Մահմետի։
Թուղթ երկնառաք։
Տեսիլք Գր․ Լուսաւորչի, Մարիամու։
Մեկնութիւն Սաղմոսաց։


== Ծանոթագրություններ ==
Ask.fm

«Ask.fm», հարցերի և պատասխանների կայք, որը թողարկվել է 2010 թվականի հունիսին։ Կայքն ստեղծվել է Լատվիայում որպես «Formspring» կայքի մրցակից։ Գրանցումից հետո օգտատերը լրացնում է իր հարցաթերթը և կարող է սկսել կամ իր անունից, կամ անանուն հարցնել և պատասխանել այլ օգտատերերի հարցերին։ Ask.fm-ը ինտեգրված է այլ սոցիալական կայքերի հետ ևս, ինչպես՝  Ֆեյսբուք, Թվիթթեր, ՎԿ և Tumblr, որոնք մեծ տարածում են տվել այս կայքին։


== Պատմություն ==
Կայքն ստեղծվել է Լատվիայում 2010 թվականի հունիսին որպես «Formspring» կայքի մրցակից։ Ծառայությունն առաջ է անցել մրցակցից և ԱՊՀ երկրներում համարվում է բավականին հայտնի կայք։ Ըստ Alexa Internet-ի վիճակագրության աշխարհում զբաղեցնում է 148-րդ տեղը։ Ընդ որում ԱՊՀ երկրներում 2010 թվականի մարտի 3-ից գործում էր այլ նախագիծ՝ Спрашивай.ру կայքը (http://sprashivai.ru/)։(չաշխատող հղում)
2013 թվականի ապրիլին գրանցված օգտատերերի թիվը հասավ մինչև 50 միլիոնի։
2014 թվականի նոյեմբերի 3-ին փոխվեց Ask.fm-ի սեփականատերը և ռեսուրսները տեղափոխվեցին Իռլանդիա։ Տեղափոխությունից հետո ծառայությունը ղեկավարվում է Ask.fm Europe, Ltd ընկերության կողմից։ Տեղափոխությունից հետո նաև անհասանելի դարձավ անանուն հարցեր տալու հնարավորությունը, եթե գրանցված մասնակից չեք (2017 թվականից հնարավորությունը վերականգնվել է)։
2015 թվականի փետրվարին գրանցված օգտատերերի թիվը հասավ 80 միլիոնի։ Ավելի քան 30 մլն հարցեր և պատասխաններ են ստեղծվում ամեն օր։ 2016 թվականի հուլիսի 1-ին Noosphere Ventures վենչուրային ֆոնդում փակվեց ծառայության վաճառքի գործարքը։


== Քննադատություն ==
2012 թվականին իռլանդացի երկու պատանի ինքնասպան էին եղել այն բանից հետո, երբ նրանց անանուն ծաղրել էին այլ օգտատերեր։ Այդ դեպքից հետո երկուսի ծնողներն էլ ասացին, որ երեխաների դեպքը կապված է «ask.fm» կայքի հետ։ Իռլանդական լրատվամիջոցները վրդոված էին նրանից, որ «ask.fm»-ի գրանցված մասնակիցները կարող են անանուն գրառումներ անել։ Իռլանդական ոստիկանությունը սկսեց գործի հետաքննությունը, սակայն «ask.fm»-ը օգտատերերի տվյալների մասին տեղեկություններ, որոնք անանուն էին գրառումներ թողել։


== Բջջային հավելվածներ ==
Ask.fm-ը հնարավոր է բեռնել Android-ի և IOS-ի համար։


== Ծանոթագրություններ ==


== Տես նաև ==
Սոցիալական մեդիա
Հաստոցանորմալ

«Հաստոցանորմալ», խորհրդային և հետխորհրդային շրջանի մետաղյա իրերի արտադրության գործարան ՀՀ մայրաքաղաք Երևանում։
Հիմնադրվել է 1958 թվականին, եղել է ԽՍՀՄ հաստոցաշինական և գործիքաշինական արդյունաբերության մինիստրության ձեռնարկությունը։ Արտադրել է հեղույսներ, պտուտակներ, պնդօղակներ, զսպանակավոր օղակներ են։ Ունեցել է հաստոցային նորմալները սառը նստեցմամբ և հղկմամբ տեղակայող արտադրամասեր։ Հիմնական հումքը՝ մետաղը, ստացել է Մագնիտոգորսկի մետալուրգիական գործարանից։ 1978-ին թողարկել է 4 միլիոն 662 հզ. խորհրդային ռուբլուն համարժեք արտադրանք, որը սպառել են խորհրդային մեքենաշինական ձեռնարկությունները (հաստոցների կոմպլեկտավորման համար)։ Արտադրության տեխնոլոգիական պրոցեսների կատարելագործման և նոր արտադրատեսակների մշակման հարցերով զբաղվել է Վլադիմիրի տեխնոլոգիական կոնստրուկտորական կենտրոնական բյուրոն։
Սոֆի Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Սոֆի Հովակիմի Ավագյան (դեկտեմբերի 29, 1930(1930-12-29), Օշական, Աշտարակի շրջան, Հայկական ԽՍՀ, ԱԽՖՍՀ, ԽՍՀՄ), հայ թարգմանչուհի, ԽՍՀՄ գրողների միության անդամ 1976 թվականից։


== Կենսագրություն ==
Ծնվել է Աշտարակի շրջանի Օշական գյուղում։ 1954 թվականին ավարտել է Երևանի համալսարանի բանասիրական ֆակուլտետի ռոմանո-գերմանական բաժինը։ 1956-1959 թվականներին աշխատել է «Սովետական գրականություն» ամսագրի խմբագրությունում իբրև սրբագրիչ, 1960-1964 թվականներին եղել է նույն ամսագրի արտահաստիքային գրական աշխատող, 1965-1970 թվականներին՝ ամսագրի գեղարվեստական արձակի բաժնի վարիչը, 1971-1974 թվականներին՝ «Գրական թերթի» խմբագրության ինֆորմացիայի բաժնի վարիչը, 1974-1975 թվականներին՝ «Սովետական գրականություն» ամսագրի գեղարվեստական բաժնի վարիչը։ 1975 թվականից եղել է ՀԳՄ գրական կապերի բաժնի վարիչը։


== Թարգմանությունները (ֆրանսերենից և ռուսերենից) ==
Անտուան դը Սենտ-Էքզյուպերի, Մարդկանց երկիրը (վիպակներ, որոնցից «Փոքրիկ իշխանը» թարգմանել է Ս. Ավագյանը), Երևան, Հայպետհրատ, 1961, 297 էջ։
Չինգիզ Այթմատով, Երեք վիպակ (ժողովածուի մեջ մտնող «Բարդի իմ, կարմիր գլխաշորով» վիպակը թարգմանել է Ս, Ավագյանը), Երևան, «Հայաստան», 1965, 284 էջ։
Ծաղկուն ճամփա (մոլդավական պատմվածքների ժողովածու, որի մի մասը թարգմանել է Ս. Ավագյանը), «Հայաստան», 1971, 202 էջ։
Անրի Թրուայա, Սգավոր ձյունը (վիպակ), «Հայաստան», 1973, 101 էջ։
Ալեն-Ֆուրնիե, Երկար Մոլնը (վեպ), Երևան, «Սովետական գրող», 1978, 204 էջ։
Անրի Թրուայա, Էգլեթիերների ընտանիքը (վեպ), Երևան, «Սովետական գրող», 1980, 342 էջ։
Բորիս Վիշինսկի, Ստվերներ և ծարավ, Երևան, «Սովետական գրող», 1981, 184 էջ։
Չինգիզ Այթմատով, Եվ դարից երկար ձգվում է օրը (վեպ)։ Չալիկ շուն, որ վազում էր ծովի եզրով (վիպակ), Երևան, «Սովետական գրող», 1983, 448 էջ։
Գի դը Մոպասան, Ձիթենու այգին (նովելներ), Երևան, «Սովետական գրող», 1985, 240 էջ։
Անրի Վերնոյ, Մայրիկ (վեպ), Երևան, «Խորհրդային գրող», 1989, 239 էջ։
Պոլ Գոգեն, Նոա նոա առաջ և հետո. հոդվածներ նամակներ, Երևան, «Սարգիս Խաչենց», 1994, 313 էջ։
Անրի Մատիս, Հոդվածներ նամակներ զրույցներ, Երևան, «Սարգիս Խաչենց», 1999, 300 էջ։
Պրոսպեր Մերիմե, Կառլոս IX-ի թագավորության ժամանակագրությունը (վեպ), Երևան, «Սարգիս Խաչենց», 2002, 324 էջ։
Էլի Ֆոր, Արվեստի պատմություն վերածնվող արվեստ, Երևան, «Սարգիս Խաչենց. Փրինթինֆո», 2008, 330 էջ։
Ալեն-Ֆուրնիե, Երկար Մոլնը (վեպ), Երևան, «Անտարես», 2013, 224 էջ։


== Ծանոթագրություններ ==
Արմեն Վալեսյան

Արմեն Լեմվելի Վալեսյան (նոյեմբերի 21, 1964(1964-11-21), Երևան, Հայկական ԽՍՀ, ԽՍՀՄ), հայ աշխարհագետ, աշխարհագրական գիտությունների դոկտոր (1995)։


== Կենսագրություն ==
Արմեն Վալեսյանը ծնվել է Երևանում աշխարհագետ Լեմվել Վալեսյանի ընտանիքում։ 1986 թվականին ավարտել է Երևանի պետական համալսարանը։ 1993 թվականից դասախոսում է նույն համալսարանում։


== Աշխատություններ ==
Վալեսյանի աշխատությունները վերաբերում են աշխարհագրության տեսության ու մեթոդաբանության, բնակչության և բնակավայրերի, քաղաքական աշխարհագրության ոլորտի, մասնավորապես հասարակության տարածքային կազմակերպման, տարաբնակեցման ու տրանսպորտային համակարգերի տարածքային կայունության, փոխազդեցությունների և զարգացման համաժամանակացման հարցերին։


== Երկեր ==
Արմեն Վալեսյան, Լեմվել Վալեսյան, «Քաղաքական աշխարհագրություն», Երևան, 2005։


== Ծանոթագրություններ ==
Դորամա

Դորամա (ճապ.՝ テレビドラマ տերեբի դորամա, անգլերեն drama բառից), արևելյան հեռուստասերիալներին տրված անվանում։ 
Մի շարք երկրներում, ինչպիսիք են Հարավային Կորեան, Չինաստանը, Թայվանը և Հոնկոնգը, հեռաստաալիքների ամենասիրված և ամենատարածված ծրագրերն են։
Չնայած անվանմանը՝ դորամաներ արտադրվում են մի շարք ժանրերում՝ ռոմանտիկա, կոմեդիա, դետեկտիվ, սարսափ և այլն։


== Գրականություն ==
Hilaria Gössmann։ Das Bild der Ehe und der Familie in den Fernsehdramen der 90er Jahre. - Tōkyō ։ Deutsches Institut für Japanstudien der Philipp Franz von Siebold Stiftung (Arbeitspapier 1995/1), 1995, 40 S.
Jonathan Clements, Motoko Tamamuro։ The Dorama Encyclopedia ։ a guide to Japanese TV drama since 1953. - Tokyo ։ Stone Bridge Press, 2003, 448 S., ISBN 1-880656-81-7
Kazuhiko Gotō, Hideo Hirahara, Kanko Ōyama and Masunori Sata։ A History of Japanese Television Drama ։ modern Japan and the Japanese. - Berkeley, Calif. ։ The Japan Association of Broadcasting Art, 1991, 241 S., ISBN 4-87571-855-1
41-րդ մակեդոնական դիվիզիա

41-րդ մակեդոնական դիվիզիա (սերբ.՝ 41. македонска дивизија НОВЈ), հարավսլավական կամավորական ստորաբաժանում։ Երկրորդ համաշխարհային պատերազմի ընթացքում մասնակցել է Հարավսլավիայի ազատագրական պայքարին Առանցքի ուժերից։ Կազմված էր մակեդոնացիներից, սերբերից և բուլղարներից։ Սկզբնական շրջանում ունեցել է 1300 մարտիկ, որոնց քանակը մինչև պատերազմի ավարտը հասել է 5181-ի։


== Պատմություն ==
Կազմավորվել է 1944 թվականի օգոստոսի 25-ին Շեշկովո գյուղում (Կավադարցիի մոտակայքում)։ Նախապես կազմված է եղել 2-րդ (ապա 4-րդ), 9-րդ և 10-րդ մակեդոնական բրիգադներից։ Հետագայում կազմի մեջ է մտել 11-րդ բրիգադը։ Դիվիզիան հիմնականում մարտեր է մղել Մակեդոնիայում, հարավարևելյան Սերբիայում, Հունաստանի որոշ հատվածներում և նույնիսկ Ալբանիայում։ Մասնակցել է Տիկվեշ, Պրիլեպ, Վարդար քաղաքների համար մղվող կռիվներին Պրիվարդարյայի պաշտպանությանը գերմանացիներից և նրանց դաշնակից ալբանացիներից։
1944 թվականի հոկտեմբերին դիվիզիան մտցվել է 15-րդ կորպուսի մեջ, որի կազմում մասնակցել է իր խոշորագույն ճակատամարտին՝ Պրիլեպի կռիվներին։ Մինչև 1944 թվականի նոյեմբերի 2-ի Պրիլելի ազատագրումը դիվիզիայի զինվորները ոչնչացրել են 300 գերմանացի զինվոր և սպա, 60 տանկ, ավտոմեքենա և ինքնաշարժ զինատեսակ։ Այդ պահին դիվիզիան ընդգրկում էր ավելի քան 5000 զինվոր և սպա։
Շուտով դիվիզիայի շարքերը համալրեցին 8-րդ, 12-րդ և 17-րդ մակեդոնական բրիգադները։ Մինչև պատերազմի ավարտը դիվիզիան մասնակցել է Կոսովոյի ազատագրմանը և ալբանական ֆաշիստական խմբավորումների դեմ պայքարին։


== Գրականություն ==
Մակեդոնական հանրագիտարան „МАНУ“, Սկոպյե, 2009։
Դոնի Ռոստովի հայկական գերեզմանոց

Դոնի Ռոստովի հայկական գերեզմանոց, պաշտոնապես կոչվում է Պրոլետարական գերեզմանոց (Пролетарское кладбище), գերեզմանատուն, որը գտնվում է Դոնի Ռոստով քաղաքի Պրոլետարական շրջանում։


== Պատմությունը ==
Գերեզմանատունը հիմնադրվել է 1749 թվականին և ի սկզբանե անվանվել հայկական։ Այն ունի 14 հեկտար տարածություն, որի կենտրոնական ծառուղիները, որոնք սկիզբ են առնում հարավային և արևմտյան դարպասներից, տանում են դեպի Սուրբ Կարապետ եկեղեցի։ Այն կառուցվել է 1875 թվականին և մինչ օրս Դոնի Ռոստովում պահպանված հայկական միակ հինավուրց տաճարն է։ Եկեղեցու մոտ թաղված է հայազգի բարերար Ակուլինա Ալաջալովան, ում միջոցներով էլ կառուցվել է այն։
Երկար տարիներ գերեզմանոցի պահպանությունը եղել է բարձիթողի վիճակում և բազմիցս նկատվել են վանդալիզմի երևույթներ։ Ներկայումս իրականացվում են պահպանված հուշարձանների վերականգնողական աշխատանքներ և կարգի է բերվում գերեզմանոցի ողջ տարածքը։
Գերեզմանատանը գտնվում է նաև Հայրենական մեծ պատերազմի ժամանակ զոհվածների եղբայրական գերեզմանոցը և կանգնեցված է նրանց հիշատակն անմահացնող հուշարձան։ Հետաքրքիր է նաև այն, որ հայկական գերեզմանոցի շատ հուշարձաններ իտալացի հայտնի քանդակագործ Սելվեստր Անտոնիո Տոնիտտոյի ձեռքի գործն են, ով ապրել է Դոնի Ռոստովում և ուներ տապանաքարերի պատրաստման արհեստանոց։
Հայկական գերեզմանոցում թաղված են հայ և այլազգի շատ հայտնի մարդիկ` նկարիչներ, բանաստեղծներ, գրողներ, երաժիշտներ, գիտնականներ, հասարակական գործիչներ և այլք։


== Ծանոթագրություններ ==
Գենադի Այգի

Գենադի Այգի (չուվաշերեն՝ Геннадий Николаевич Айхи (Лисин, օգոստոսի 21, 1934(1934-08-21)[…], Q15748768?, Բատիրևսկի շրջան, Չուվաշիայի ԻԽՍՀ, ՌԽՖՍՀ, ԽՍՀՄ - փետրվարի 21, 2006(2006-02-21), Մոսկվա, Ռուսաստան), չուվաշական և ռուսական բանաստեղծ։


== Կենսագրություն ==
Սովորել է Գորկու անվան գրականության ինստիտուտում։ Մտերիմ էր Բորիս Պաստեռնակի հետ, ինչը հանգեցրել էր երիտասարդ բանաստեղծի հեռացմանը ինստիտուտից։ Մոտ տասնյակ ժողովածուներ է հրատարակել չուվաշերեն, արժանացել Ֆրանսիական ակադեմիայի մրցանակին (1972)։ Այգիի ռուսերեն բանաստեղծությունները 1970-ականներից թարգմանվում են եվրոպական լեզուներով։ Ֆրանսիայի արվեստի եւ գրականության շքանշանի ասպետ է, Անդրեյ Բելիի (1987) և Բորիս Պաստեռնակի (2000) անվան մրցանակների դափնեկիր։


== Գենադի Այգին հայերեն ==
Հարազատը; Ճանապարհ; Լռությունը; Մարդիկ; Ձյունը; Ուռիները; Տարվա առաջին ծիածանը; Այգի-թախիծ; Ժողովուրդն իբրև տաճար; Վաղուց էր; Դաշտը գարնանը; Այն նույն հրաժեշտը; Մինչև ընկերոջս հասնելը։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 15-29։ Թարգմ.՝ Շանթ Մկրտչյան։


== Ծանոթագրություններ ==
Լինդիտա Հալիմի

Լինդիտա Հալիմի (մարտի 24, 1994(1994-03-24), Վիտինա, Vitina Municipality, Gjilan District, Կոսովո), ալբանացի երգիչ, երգահան, շատ հայտնի է նաև Կոսովոյում։ Լինդիտան ներակայացրել է Ալբանիան Եվրատեսիլ  2017 երգի մրցույթում իր՝ "Botë" երգով։


=== Երգեր ===
"Ëndërroja"
"Të vërtet "
"Իմ" 
"Ndihmë"
"S' të fal"
"Սառը Խաղաղությունը"
"Botë"
"Խաղաղություն"


== Մրցանակներ և նոմինացիաներ ==


== Ծանոթագրություններ ==
(3705) Հոտելասիլա

(3705) Հոտելասիլա (անգլ.՝ Hotellasilla), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 4-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,127243 ա. մ., առավելագույնը մոտենում է 2,5878 ա. մ. հեռավորության վրա և հեռանում 3,6666 ա. մ.։ Արեգակի շուրջ մեկ ամբողջական պտույտ է կատարում 2019,95 երկրային օրվա ընթացքում, իր ուղեծրով շարժվելով միջինում 0,178222 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3705) Հոտելասիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ահնիձորի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ահնիձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 25 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բլեքփուլ ՖԱ

Բլեքփուլ ՖԱ (անգլ.՝ Blackpool Football Club), անգլիական ֆուտբոլային ակումբ Բլեքփուլ քաղաքից։ Ներկայումս հանդես է գալիս անգլիական 4-րդ բարձրագույն դիվիզինում։ Ստեղծվել է 1887 թվականին։ 1901 թվականից ի վեր նրանց տնային մարզադաշտն է Բլումֆիլդ Ռոուդը։ Բլեքփուլի հիմնական մականունն է Seasiders(Ափամերձներ), բայց վերջինիս կոչում են նաև the 'Pool(Փուլ) ու Tangerines(Մանդարիններ) նրանց մարզահագուստի գույնի համար։
Բլեքփուլի ամենանշանավոր հաղթանակը եղել է 1953թ. Անգլիայի գավաթում հաղթանակը, որի եզրափակչում՝ «Մեթյուզի եզրափակչում», նրանք կամային հաղթանակ տարան Բոլտոնի նկատմամբ՝ 1-3 հաշվով պարտվելու ժամանակ խփելով 3 գնդակ և հաղթելով 4-3 հաշվով։ Այդ հետպատերազմյան ժամանակաշրջանում Բլեքփուլը 6 տարվա մեջ 3 անգամ դուրս եկավ Անգլիայի գավաթի եզրափակիչ, 1950-ականների ընթացքում 4 անգամ Անգլիայի բարձրագույն դիվիզիոնում տեղ է զբաղեցրել լավագույն վեցնյակում։ Ամենալավ արդյունքը գրանցեցին 1955-56թթ. մրցաշրջանում՝ զբաղեցնելով երկրորդ հորիզոնականը և զիջելով միայն Մանչեսթեր Յունայթեդին։ 1953 թվականին Բլեքփուլի 4 ֆուտբոլիստներ խաղում էին Անգլիայի հավաքականի կազմում Հունգարիայի դեմ խաղում, ինչի հետևանքով Daily Mirror-ը գրեց, որ «Բլեքփուլն է այսօր խաղում Հունգարիայի դեմ», թեև Անգլիան հայտնի պարտություն կրեց՝ 6-3 հաշվով։
Բլեքփուլը միակ անգլիական ակումբն է, որ հաղթել է ուղեգիր դեպի ավելի բարձր դիվիզիոն փլեյ-օֆֆ համակարգով։ Թիմի նշանաբանն է Progress(Առաջընթաց), ինչպես գրված է իրենց լոգոյի վրա։ Բլեքփուլն ունի տեղական մրցակցություն Պրեստոն Նորթ Էնդի հետ, որի հետ սակայն առաջնությունում չեն հանդիպել 2010 թվականի փետրվարից։


== Արտաքին հղումներ ==
Պաշտոնական կայքը
Բլեքփուլի արդյունքները Archived 2017-06-06 at the Wayback Machine.
Բլեքփուլի վիճակագրությունը
Բլեքփուլի պաշտոնական Տվիտերի էջը
Բլեքփուլի պաշտոնական Ֆեյսբուքի էջը
Բլեքփուլի պաշտոնական Յութուբյան ալիքը
Բլեքփուլը transfermarkt-ում
Բլեքփուլը futbol24-ում
Բլեքփուլի տվյալները soccerbase.com կայքում
Բլեքփուլը soccerway.com-ում
Լոչկինա

Լոչկինա (ռուս.՝ Лочкина), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չյորնայա գետի ձախ ափից 6,3 կմ հեռավորության վրա։ Գետի երկարությունը կազմում է 51 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը 
Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000312102000027558
Կոդը ըստ հիդրոլոգիական հետազոտության (ՌԴ) — 102002755
Ավազանի կոդը — 01.03.00.003
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Կոնոբո շրջան

Կոնոբո, շրջան Լիբերիայի հարավ-արևելքում գտնվող Գրանդ Գեդեհ երկրամասի արևելյան հատվածում։ Այն Գրանդ Գեդեհի 3 շրջաններից մեկն է։ Բնակչությամբ ամենափոքր շրջանն է Գրանդ Գեդեհում ՝ մոտ 21,424 մարդ։ Բնակչությունը հիմնականում խոսում է սովորական և լիբերիական անգլերենով, տարածված են նաև Կրու լեզուները։
Սուրբ Գևորգ վանք (Երնջակ)

Սուրբ Գևորգ վանք (հայտնի էր նաև Սուրբ Փրկիչ վանք անունով), հայկական առաքելական ավերված վանական համալիր ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Երնջակ գյուղից հյուսիս-արևելք, Երնջակաբերդից 3 կմ հյուսիս-արևելք։


== Պատմություն ==
Գտնվում էր պատմական Մեծ Հայքի Սյունիք նահանգի Երնջակ գավառում։ Սուրբ Աստվածածին վանքը կառուցվել էր մինչև 8-9-րդ դարերը։
Միջնադարում մի քանի անգամ վերանորոգվել էր։ Վանքը սուրբ Գևորգ անունով հիշատակել էր Ստեփանոս Օրբելյանը։ Տաթևի վանքին տալիս էր 12 դահեկան հարկ։
Վանքի գերեզմանոցում իրար կից թաղված էին Մաղաքիա Ղրիմեցին և Հովհաննես Որոտնեցին, որ մահացել էր 1381 թվականին։


== Ճարտարապետություն ==
Վանական համալիրը կազմված էր եկեղեցուց, գավթից, պարսպից և վանքապատկան այլ շինություններից, որոնք արդեն 19-րդ դարի կեսերից ավերված էին։


=== Սուրբ Գևորգ եկեղեցի ===
Միանավ թաղածածկ դահլիճների հորինվածքով կառուցված եկեղեցի էր։ Կառուցված էր սրբատաշ և կիսամշակ որձաքարից՝ կրաշաղախով։ Հատակագիծը կազմված էր դահլիճից և արևելյան կողմում գտնվող կիսակլոր խորանից։ Ուներ երկու մուտք՝ հյուսիսային և արևմտյան կողմերից։
Եկեղեցու հյուսիսային որմին կից կառուցված էր ավանդատուն։


=== Գավիթ ===
Գավիթը կցված էր եկեղեցու արևմտյան ճակատին։


=== Պարիսպ և այլ շինություններ ===
Եկեղեցու արևմտյան և հարավային կողմերում կառուցված էին եղել վանքապատկան շինություններն ու խցերը։ Վանքապատկան տարածքը շրջապատված էր պարսպով։


== Այլ տեղեկատվություն ==
Ներկայումս վանքիը տեղը կառուցված է մսկիթ։ Վանքից մոտ 150 մետր դեպի հյուսիս, ժայռի տակ կար մատուռ։


== Տես նաև ==
Ջուղայի շրջան
Սյունիք
Երնջակ
Երնջակաբերդ


== Ծանոթագրություններ ==


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Ռոհր (Միջին Ֆրանկոնիա)

Անվան այլ կիրառումների համար տե՛ս՝ Ռոհր (այլ կիրառումներ)Ռոհր (գերմ.՝ Rohr), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 3532 մարդ (դեկտեմբերի 31, 2010 թվական)։ Զբաղեցնում է 46,51 կմ² մակերես տարածք։ Պաշտոնական կոդ՝  09 5 76 142։
Կոմունան ստորաբաժանվում է 17 գյուղական շրջանների։
2015 թվականի դեկտեմբերի 31-ի դրությամբ Ռոհր համայնքի բնակչությունը կազմել է 3637 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Նարոդիչի շրջան

Նարոդիչի շրջան (ուկրաիներեն՝ Народицький район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Նարոդիչի։


== Աշխարհագրություն ==
Շրջանի տարածքի մակերեսը կազմում է 1284 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 9604 մարդ։ Բնակչության խտությունը կազմում էր 7,48 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ավարես (այլ կիրառումներ)

Ավարես, կարող է վերաբերել՝

Ավարես - գյուղ Արևմտյան Հայաստանում, Էրզրումի վիլայեթի Օլթիի օկրուգում
Ավարես - գետ Հայկական լեռնաշխարհում, Ճորոխի ավազանում, նրա աջակողմյա վտակը
Խոլմ (գյուղ, Տյոմկինսկի շրջան)

Անվան այլ կիրառումների համար տե՛ս՝ ԽոլմԽոլմ (ռուս.՝ Холм), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իոնիտներ

Իոնիտներ, իոնափոխանակիչներ, պինդ ջրում և օրգանական լուծիչներում գործնականորեն չլուծվող, բնական կամ սինթետիկ նյութեր, որոնք ընդունակ են իոնափոխանակման։ Իոնիտները կազմված են չլուծվող կմախքից դրան լիցքավորող ակտիվ իոնածին (ֆունկցիոնալ) խմբերից և վերջինիս լիցքը չեզոքացնող շարժուն հակաիոններից, որոնք փոխանակվում են նույնալիցք իոնների հետ։ Իոնիտները բաժանվում են կատիոնիտների, անիոնիաների և ամֆոլիտների։ Կատիոնիտները պինդ, հատիկավոր, ջրում ուռչող նյութեր են, ունեն թթվային ակտիվ խմբեր 
  
    
      
        (
        S
        
          O
          
            3
          
        
        H
        ,
        C
        O
        O
        H
        )
      
    
    {\displaystyle (SO_{3}H,COOH)}
  , ինչպես նաև փոխանակման ընդունակ հակաիոններ 
  
    
      
        (
        
          H
          
            +
          
        
        ,
        
          K
          
            +
          
        
        ,
        C
        
          a
          
            2
            +
          
        
        )
      
    
    {\displaystyle (H^{+},K^{+},Ca^{2+})}
  ։ Անիոնիտները ունեն անիոններ փոխանակող հիմնային ակտիվ խմբեր 
  
    
      
        (
        N
        
          H
          
            2
          
        
        ,
        N
        H
        ,
        N
        ≡
        )
      
    
    {\displaystyle (NH_{2},NH,N\equiv )}
  ։ Ամֆոլիտներն ընդունակ են փոխանակելու կատիոններ և անիոններ։ Իոնիտները պետք է լինեն շատ կլանող, մեխանիկապես ամուր, ջերմության, թթուների, ալկալիների և օքսիդիչների նկատմամբ կայուն, հագենալուց հետո վերականգնվեն՝ կրկին օգտագործվելու համար։ Որպես իոնիտներ կիրառվում են բնական կամ արհեստական ալյումասիլիկատներ (ցեոլիաներ, գլաուկոնիտներ), ծծմբացված ածուխներ, իոնափոխանակիչ խեժեր և այլն։ Իոնիտները լայնորեն կիրառվում են ջրերի աղազրկման, թափվող ջրերից գունավոր և թանկարժեք մետաղների կորզման, լանթանիդների բաժանման, շաքարանյութի, կիտրոնաթթվի, գինեթթվի, կաթնաթթվի ու վիտամինների մաքրման, սպիտակուցներից ամինաթթուների անջատման, քիմիապես մաքուր նյութերի ստացման համար։ Իոնիտները լավ կատալիզատորներ են օրգանական սինթեզում։ Բժշկության մեջ իոնիտները կիրառվում են նիկոտինը, մորֆինը, քինինը անջատելու և անտիբիոտիկները մաքրելու համար։
(4451) Գրիվե

(4451) Գրիվե (անգլ.՝ Grieve), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1988 թվականի մայիսի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,602793 ա. մ., առավելագույնը մոտենում է 1,5984 ա. մ. հեռավորության վրա և հեռանում 3,6072 ա. մ.։ Արեգակի շուրջ մեկ ամբողջական պտույտ է կատարում 1533,76 երկրային օրվա ընթացքում, իր ուղեծրով շարժվելով միջինում 0,234717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4451) Գրիվե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վակե (Օզուրգեթի շրջան)

Անվան այլ կիրառումների համար տե՛ս՝ Վակե (այլ կիրառումներ)Վակե (վրաց.՝ ვაკე), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Օզուրգեթից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 504 մարդ, Բնակչության 89,9%-ը վրացիներ են, 8,9%-ը՝ հայեր։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Մորից Լայտներ

Մորից Լայտներ (գերմ.՝ Moritz Leitner, դեկտեմբերի 8, 1992(1992-12-08), Մյունխեն, Գերմանիա), գերմանացի ֆուտբոլիստ, Դորտմունդի «Բորուսիայի» և Գերմանիայի երիտասարդական հավաքականի կիսապաշտպան։


== Կարիերա ==
«Մյունխեն 1860»-ի կազմում Լայտները նորամուտը նշել է 2010 թվականի օգոստոսի 14-ին, երբ փոխարինման է դուրս եկել Գերմանիայի գավաթի «Վերլի» դեմ հանդիպման ժամանակ։
2011 թվականի հունվարին մինչև 2015 թվականը պայմանագիր է կնքում դորտմունդյան «Բորուսիայի» հետ, և մինչև 2010-11 մրցաշրջանի ավարտը վարձավճարով հանդես գալիս «Աուգսբուրգում»։
2013 թվականի հունիսի 14-ին Լայտները «Բորուսիայի» հետ պայմանագիրը երկարաձգում է մինչև 2017 թվական, և վարձավճարային հիմունքներով 2 տարով տեղափոխվում «Շտուտգարտ»։


== Ձեռքբերումներ ==
Գերմանիայի չեմպիոն (1)՝ 2011/12
Գերմանիայի գավաթի մրցանակակիր (1)՝ 2011/12
Չեմպիոնների լիգայի ֆինալիստ (1)՝ 2012/13


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը «Բորուսիայի» պաշտոնական կայքում (անգլ.)
Ակնակապիճ

Ակնակապիճ, գանգի դիմային մասի զույգ փոսեր, որոնցում տեղակայված են ակնագնդերն իրենց օժանդակ օրգաններով (անոթներ, նյարդեր, մկաններ, արցունքագեղձ և արցունքապարկ)։ Ակնակապիճը կազմված է ճակատոսկրից, այտոսկրից, վերինծնոտից, մաղոսկրից, արցունքոսկրից։
Ակնակապիճը հաղորդակցվում է գանգախոռոչի, քթախոռոչի և թեակերպա–քմային փոսի հետ։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Interactive tutorial at anatome.ncl.ac.uk Archived 2007-09-02 at the Wayback Machine.
Անա Կասպարյան

Անահիտ Միսաքի Գասպարյան (անգլ.՝ Anahit Misak Kasparian, հուլիսի 7, 1986(1986-07-07), Նորթրիջ, Լոս Անջելես, Կալիֆոռնիա, ԱՄՆ), առավել հայտնի որպես՝ Անա Կասպարյան (Ana Kasparian), ամերիկահայ ձախ թևի քաղաքական մեկնաբան, «Երիտթուրքեր» (The Young Turks) առցանց լրատվական շոուի պրոդյուսեր և համահաղորդավար։


== Կենսագրություն ==
Ծնվել է 1986 թվականին՝ Լոս Անջելեսում՝ հայ ներգաղթյալների ընտանիքում։ Կասպարյանի հայրական տատն ու պապը եղել են 1915 թվականի Հայոց ցեղասպանության վերապրողներ։ Մեծացել է Ռեսեդա թաղամասում։ 2004 թվականին ավարտել է Վան Նույս շրջանում գտնվող «Վելի Ալտերնատիվ Մագնետ» ավագ դպրոցը, իսկ 2007 թվականին՝ Կալիֆոռնիայի նահանգային համալսարանը (Նորթրիջ)՝ լրագրության բակալավրի աստիճանով։
Աշխատել է «CBS Radio» ցանցին պատկանող «KFWB» և «KNX» նորությունների կայաններում, որպես գլխավոր պրոդյուսերի օգնական։ Աշխատել է նաև «AOL News»-ում, «TidalTv»-ում, «On Point»-ում և «YouTube»-ում։
2007 թվականի ապրիլին Կասպարյանը դարձավ ամերիկյան թուրք քաղաքական մեկնաբան Ջենք Ույգուրի «Երիտթուրքեր» (The Young Turks) առցանց լրատվական շոուի պրոդյուսերը, իսկ ավելի ուշ՝ նաև համահաղորդավարը։
2010 թվականին ստացել է քաղաքագիտության մագիստրոսի կոչում։ Ներկայումս լրագրություն է դասավանդում Կալիֆոռնիայի նահանգային համալսարանում։


== Ծանոթագրություններ ==


== Արտաքին հղումներ ==
TYTnetwork.com(անգլ.)
Էջը IMDb կայքում(անգլ.)
Գելդուշ Վերին

Գելդուշ Վերին, գյուղակ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ վտակներից մեկի հովտում։


== Բնակչություն ==
1878 թվականին ուներ 4 տուն` 32 քուրդ բնակչով։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էդվարդ Գ. Ռոբինսոն

Էդվարդ Գոլդբերգ Ռոբինսոն (անգլ.՝ Edward G. Robinson, իսկական անուն ազգանունը՝ Էմանուել Գոլդենբերգ (անգլ.՝ Emanuel Goldenberg); դեկտեմբերի 12, 1893(1893-12-12)[…], Բուխարեստ, Ռումինիա - հունվարի 26, 1973(1973-01-26)[…], Հոլիվուդ, Լոս Անջելես, Կալիֆոռնիա, ԱՄՆ), ամերիկացի դերասան, ամերիկյան կինոակադեմիայի կողմից ընդգրկվել է  Ամերիկյան բոլոր ժամանակների ֆիլմերի 100 մեծագույն աստղերի ցանկում 24-րդ տեղում։


== Կենսագրություն և կարիերա ==
Էդվարդ Գ. Ռոբինսոնը ծնվել է 1893 թվականին Ռումինիայի  մայրաքաղաք Բուխարեստում հրեական ընտանիքում։ 1903 թվականին նրանց ընտանիքը տեղափոխվել է Նյու Յորք։ Սովորել է Նյու Յորքի միջնակարգ դպրոցներից մեկում, շարունակել ուսումը Քաղաքային քոլեջում, այնուհետև ընդունվել է դրամատիկ արվեստի Ամերիկյան երկամյա դպրոցը, որտեղ փոխել է անուն ազգանունը։
Դերասանական կարիերան սկսել է 1913 թվականից, 1915 թվականին նորամուտ է ունեցել Բրոդվեյ։ Առաջին մեծ ճանաչումը նրան բերեց «Փոքրիկ Կեսարը» (1931) ֆիլմում գանգստեր Ռիկո Բանդելլոի դերը, դրանից հետո էլ նա խաղացել է մեծամասամբ քրեական դրամաներում և նուար ժանրի ֆիլմերում։ Առավել նշանավոր ֆիլմերից են «Խելացի փողեր», «Գողացված զարդեր» (1931), «Կիդ Գալահադ» (1937), «Կրկնակի ապահովագրություն», «Կինը պատուհանում» (երկուսն էլ 1944), «Մեղքի փողոցը» (1945),  «Օտարականը» (1946), «Կի-Լարգո» (1948), «Անծանոթների տունը» (1949), «Տասը պատվիրանները» (1956), «Ծակ գլխի մեջ» (1959), «Իմ Գեյշա» (1962), «Շայենների ամառը» (1964),  «Ցինցինատի կիդ» (1965)։ Ընդհանուր թվով խաղացել է մոտ 100 ֆիլմում
1950—1952 թթ. կանչվել է ցուցմունք տալու հակաամերիկյան գործերով հետաքննության բյուրոյում։ Չնայած կոմունիսատական հայացնքերի մեջ մեղադրանքներին Սեսիլ Բլաունտ դե Միլլը նրան հրավիրում է «Տասը պատվիրաններ» նշանավոր էպիկական ֆիլմի նկարահումներին։
Էդվարդ Գ. Ռոբինսոնը ունեցել է արվեստի գործերի տեսականի, որը սակայն կնոջ Գլեդիսից ամուսնալուծվելու ժամանակ վաճառել է։ Կյանքի վերջին տարիներին կինոստուդիան ցանկանում էր նրան հրավիրել մասնակցելու «Կնքահայրը» ֆիլմի նկարահանումներին, սակայն Ֆրենսիս Ֆորդ Կոպպոլան այդ դերում հաստատում է Մառլոն Բրանդոյի մասնակցությունը։
Վերջին դերերից մեկը կինոյում «Մակենայի ոսկին» նշանավոր վեստեռնն էր, որտեղ նա խաղացել է ծերունի Ադամսի դերը։
Կարիերիայի ընթացքում չի ներկայացվել Օսկար կինոմրցանակի, սակայն ստացել է այդ մրցանակը կինոյում ունեցած բացառիկ նվաճումների համար, ստացել է Կաննի կինոփառատոնի մրցանակ որպես լավագույն դերասան «Անծանոթների տունը» ֆիլմի համար։


== Պատկերասրահ ==

		
		
		
		
		


== Ծանոթագրություններ ==
Վալտենհաուզեն

Վալտենհաուզեն (գերմ.՝ Waltenhausen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 685 մարդ (ըստ 2010 թվականի դեկտեմբերի 31-ի) ։ Տարածքը կազմում է 13,43 կմ²։ Պաշտոնական կոդ՝ 09 7 74 192։


== Ծանոթագրություններ ==
Ռայանո

Ռայանո (իտալերեն՝ Raiano), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 2977 մարդ (2005 թվականի տվյալներով)։ Խտությունը՝ 102,34 մարդ/կմ²։ Տարածքը՝ 29,09 կմ²։ Էլեկտրոնային փոստ՝ 67027։ Հեռախոսային կոդ՝ 0864։
Բնակավայրի հովանավորն է համարվում Վենանցի իզ Կամերինոն։ Տոնը նշվում է մայիսի 8-ին։


== Ծանոթագրություններ ==
Բրոդոկ (գյուղ, Զաստավնայի շրջան)

Անվան այլ կիրառումների համար տե՛ս՝ ԲրոդոկԲրոդոկ (ուկրաիներեն՝ Брідок), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Բրոդոկ գյուղում բնակվում էր 475 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իոսիպենկի

Իոսիպենկի (ուկրաիներեն՝ Йосипенки), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1750 թվականին։
2001 թվականի տվյալներով Իոսիպենկի գյուղում բնակվում էր 121 մարդ։ Բնակավայրը զբաղեցնում է 0,622 կմ² տարածք։ Բնակչության խտությունը կազմում էր 194,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլովակյան ապստամբություն

Սլովակյան ապստամբություն 1944, Սլովակյան ազգային ապստամբություն, սլովակ ժողովրդի հակաֆաշիստական, ազգայինազատագրական ապստամբությունը 1944 թվականի օգոստոս-հոկտեմբերին։ Կազմակերպել և ղեկավարել են կոմունիստները։ Ապստամբների զինված ուժերն էին պարտիզանական բրիգադները (մոտ 15 հազար մարդ) և սլովակյան բանակի՝ ապստամբների կողմն անցած զորամասերը։ Ապստամբական բանակը, որ ստեղծվեց սլովակյան ապստամբության ընթացքում, հաշվվում էր շուրջ 60 հազար մարդ։ Սլովակ պարտիզանների շարքերում մարտնչում էին մոտ 3 հազար սովետական քաղաքացի, ինչպես նաև ֆրանսիացի, լեհ, բուլղարացի, ռումինացի, հունգարացի, հարավսլավացի, գերմանացի հակաֆաշիստներ։ Ապստամբության ազդակը սլովակյան խամաճիկ կառավարության համաձայնությամբ՝ գերմանաֆաշիստական զորքերի կողմից օգոստոսի 29-ին սկսված Սլովակիայի օկուպացումն էր։
Օգոստոսի 30-ին Սլովակյան ազգային խորհուրդը (ՍԱԽ) հայտարարեց խամաճիկ ֆաշիստ, կառավարության տապալման մասին և իշխանությունը վերցրեց իր ձեռքը։ Սեպտեմբերի 1-ին ապստամբության կեետրոն Բանսկա Բիստրիցայում ընդունվեց ՍԱԽ-ի դեկլարացիան, որտեղ նշվում էր Չեխոսլովակյան հանրապետությունը վերստեղծելու, ազգայինդեմոկրատական վերափոխումներ անցկացնելու, չեխ և սլովակ ժողովուրդների իրավահավասարությունն իրականացնելու անհրաժեշտությունը։ ՍԱԽ-ը, հենվելով ազգային կոմիտեների վրա, վերականգնեց դեմոկրատական ազատությունները, արձակեց ֆաշիստ, կուսակցություններն ու կազմակերպությունները, ազատեց քաղբանտարկյալներին և այլն։ Սեպտեմբերի 8-ին սովետական զորքերը, 1-ին չեխոսլովակյան բանակային կորպուսի հետ, Լեհաստանից շարժվեցին Սլովակիա՝ օգնելու ապստամբներին, հոկտեմբերի 6-ին գրավեցին Դուկ լյայի լեւռնանցքը։ Հոկտեմբերի 2-րդ կեսին հիտլերականները ապստամբների դեմ կենտրոնացրին խոշոր ուժեր և գրավեցին ապստաբների կարևոր հենակետերը, այդ թվում՝ Բանսկա Բիստրիցան (հոկտեմբերի 27)։
Ապստամբները քաշվեցին լեռները և մարտական գործողություններ վարեցին մինչև 1945 թվականի հունվարը՝ սովետական զորքերի հետ միանալը։ Սլովակյան ապստամբությունը Չեխոսլովակիայի կոմկուսի ղեկավարությամբ սլովակ ժողովրդի հակաֆաշիստական պայքարի գագաթնակետն էր և սկիզբ դրեց ազգային-դեմոկրատական հեղափոխությանը Չեխոսլովակիայում։
Կարին Արոսենիուս

Կարին Արոսենիուս (շվեդերեն՝ Karin Arosenius, ամբողջական անունը՝ Karin Magdalena Arosenius, հուլիսի 29, 1851(1851-07-29)[…], Նորչյոպինգ, Էստերգյոտլանդ, Շվեդիա - ապրիլի 3, 1932(1932-04-03)[…], Folkärna, Avesta Municipality, Դալարնա, Շվեդիա[…]), շվեդ քանդակագործ։


== Կենսագրություն ==
Կարին Արոսենիուսը ծնվել է 1851 թվականի հուլիսի 29-ին, Նորչյոպինգում տեքստիլ արտադրողի՝ Յոհան Արոսենիուսի (Johan Arosenius) ընտանիքում։ Նախ սովորել է Ստոկհոլմի Konstfack քոլեջում, 1870-1874 թվականներին՝ Ազատ արվեստների թագավորական ակադեմիայում, իսկ հետո՝ Կոպենհագենում, Հռոմում և Փարիզում։ Կարին Արսենիուսը դարձել է առաջին կինը, ով երբևէ ընդունվել է Շվեդական թագավորական ակադեմիայի քանդակագործության բաժին։ Նրան հետևում է Իդա Էրիկսսոն-Մորալդը 1872 թվականին և Կարոլինա Բենեդիկս-Բրյուսը 1881 թվականին.
1890-ականների սկզբում Կարինը գտնվում է Փարիզում և հաճախում է նկարիչների կոլոնիա Գրե-սյուր-Լուէնում, որտեղ շփվում է Կարոլինա Բենեդիկս-Բրյուսի, Ուիլյամ Բրյուսի, Էմմա Չեդվիկի, Ֆրէնսիս Չեդվիկի, Կառլ Թրեգորդի, Յուստուս Լունդեգորդի, Գոտտֆրիդ Կալլստենիուսի և Գերդա Ռոոսվալ-Կալլստենիուսի հետ։ Մինչ այդ Արոսենիուսը մեկ անգամ այցելել է այդ նկարչական կոլոնիան 1884 թվականին, վերջինիս ծաղկման շրջանում։
Պորտրետային և ժանրային մոտիվներով փոքր քանդակներով նա ցուցադրվել է Փարիզյան սալոններում 1885, 1886 և 1888 թվականներին։ Ներկա է գտնվել 1889 թվականի Համաշխարհային ցուցահանդեսին Փարիզում, ինչպես նաև Շվեդիայի տարբեր ցուցահանդեսներում։
Կյանքի վերջին տարիներին Արոսենիուսը հիվանդ է եղել, և մահացել է 1932 թվականին, Ֆոլկյարնա լենա Դալլարնա քաղաքում։ Հուղարկավորվել է Ուփսալայի հին գերեզմանատանը, նրա գերեզմանին տեղադրված է քնած տղայի քանդակ, որի հեղինակը հենց ինքն է։ Կարին Արոսենիուսը ամուսնացած չի եղել, երեխաներ չի ունեցել։


== Ծանոթագրություններ ==


== Գրականություն ==
Irja, Bergström. Skulptriserna : Alice Nordin och hennes samtida 1890-1940. ISBN 9789170611155.


== Արտաքին հղումներ ==
Svenskt porträttgalleri - Karin Magdalena Arosenius
Հազարապետություն

Հազարապետություն, արքունական գործակալություն Արշակունյաց Հայաստանում, որը զբաղվում էր հարկերի հավաքագրմամբ, արքունական եկամուտների և ծախսերի կառավարմամբ։ Հազարապետի պաշտոնը ժառանգական էր, այն տարբեր ժամանակներում վարել են Գնունի և Ամատունի նախարարական տոհմերի ներկայացուցիչները։
Հազարապետության գործակալը՝ հազարապետը, սահմանել և իրեն ենթակա պաշտոնյաների միջոցով գանձել է պետական հարկերը, հսկել ճանապարհների, ջրանցքների կառուցման, անտառապատման և համապատասխան նշանակություն ունեցող այլ աշխատանքներ։ Արշակունյաց թագավորության անկումից (428) հետո Մեծ Հայքի հազարապետության գործակալը (հաստատել է Սասանյան արքունիքը) միաժամանակ եղել է Հայոց իշխանաց իշխանը, որին Ստեփանոս Տարոնեցին (Ասողիկ) անվանում է նաև մարզպան։
Երեք խոզուկները

«Երեք խոզուկները» (անգլ.՝ Three Little Pigs), մանկական հեքիաթ։
«Երեք խոզուկները» պատմության սյուժեն ծագում է անգլիական ժողովրդական բանահյուսությունից։ Գրական տարբերակը հայտնի է 19-րդ դարից և ներառվում է մասնավորապես «Մանկական ոտանավորներ և պատմություններ» («Nursery Rhymes and Nursery Tales») գրքում, հրատարակված 1843 թվականին Ջեյմս Հոլիվել-Ֆիլիպսի կողմից։


== Սյուժե ==
Ի տարբերություն իր փոքր եղբայրների, մեծ խոզուկը (ըստ Միխալկովի տարբերակի` խոզուկների անուններն են` Նիֆ-Նիֆ, Նուֆ-Նուֆ, Նաֆ-Նաֆ) ունի նախանձելի շրջահայացություն։ Ուժերը չխնայելով` նա կառուցում է իր համար իսկական քարե տուն (այդ պահին մյուս եղբայրները սահմանափակում են ծղոտե և ծառերի ճյուղերով)։ Եվ երբ չար դաժան գայլը հարձակվում է թարմ խոզուկների վրա, առանց ջանքի ավերում է Նիֆ-Նիֆի և Նուֆ-Նուֆի տունը, և հենց Նաֆ-Նաֆի տունը դառնում է ապաստան բոլոր երեք խոզուկների համար։


== Երեք խոզուկները մուլտֆիլմերում ==
Երեք խոզուկները համարվում են մեծապես հայտնի կերպարներ և օգտագործվում են շատ ֆիլմերում և մուլտֆիլմերում։
Դիսնեյում ըստ «Երեք խոզուկներ» հեքիաթի նկարահանված մուլտֆիլմի սյուժեն միացված է «Կարմիր գլխարկ» հեքիաթի սյուժեին։ «Ո՞վ է վախենում մեծ չար գայլից» («Who’s afraid of the Big Bad Wolf?») երգը հայտնի է դարձել անգլիախոս աշխարհում, այն իր հանրային ելույթներում Ֆրանկլին Ռուզվելտը և այն շրջանառվել է գրականության մեջ (օրինակ,«Ո՞վ է վախենում Վիրջինա Վուլֆից» 1962)։ Երեք խոզուկներ թեմային մի քանի անգամ դիմել է մի այլ մուլտիպլիկատոր, Թեքս Էվերին. այսպես, երկրորդ համաշխարհային պատերազմի ժամանակվա «Blitz Wolf» մուլտֆիլմը օգտագործում է գայլին` Ադոլֆ Հիտլերին ծաղրելու համար, երկու անհոգ խոզուկները խորհրդանշում են այն երկրները, որոնք նրա հետ չհարձակաման պայմանագիր են կնքել։ Եվ միայն երրորդ խոզուկը, կասկածներ ունենալով, պատրասվում է պատերազմի։ Թեքս Էվերին ստեղծել է այլ պարոդիաներ ևս. «One Ham’s Family»-ն երեք խոզուկներ հեքիաթի շարունակությունն է։


== Էկրանավորում ==
Երեք խոզուկներ (մուլտֆիլմ) (1933) (ԱՄՆ, 1933 թվական)
Բիմ, Բամ, Բոմ և գայլը, (թատերական հեռուստաներկայացում, ԽՍՀՄ 1974)
Երեք խոզուկներ (Ռուսաստան, 2002)
Երեք խոզուկներ, Լեոնիդ Զուբարյովի մուլտֆիլմը 2012


== Ծանոթագրություններ ==
Շապապուշա

Շապապուշա (ռուս.՝ Шарапуша), գետ Ռուսաստանում, հոսում է Կոմի Հանրապետությունով։ Գետաբերանը գտնվում է 43 կմ աջ ափից Սեդուիխա գետի վրա։ Գետի երկարությունը կազմում է 40 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուստ-Ցիլմա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083766
Կոդը ըստ հիդրոլոգիական հետազոտության (ՌԴ) — 103008376
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոլոդեզի (գյուղ, Գլինկովսկի շրջան)

Անվան այլ կիրառումների համար տե՛ս՝ ԿոլոդեզիԿոլոդեզի (ռուս.՝ Колодези), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբալկովսկի գյուղական խորհուրդ (Կոզելշչինսկի շրջան)

Ռիբալկովսկի գյուղական խորհուրդ  (ուկրաիներեն՝ Рибалківська сільська рада), Ուկրաինայի Պոլտավայի մարզի Կոզելշչինսկի շրջանում։
2001 թվականի տվյալներով Ռիբալկովսկի գյուղական խորհրդում բնակվում էր 509 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սառա Թոմազի

Սառա Թոմազի (իտալերեն՝ Sara Tommasi, հունիսի 9, 1981(1981-06-09), Նարնի, Տեռնի, Ումբրիա, Իտալիա), իտալացի դերասանուհի, հեռուստահաղորդավար և մոդել։


== Կենսագրություն ==
Սառա Թոմազինը ավարտել է Միլանի Բոկոնի համալսարանը՝ տնտեսագետի աստիճանով, որից հետո ստացել է հաղորդավարի դիպլոմ, և ավարտել է Նյու Յորքի դերասանական ստուդիան։
Իր կարիերան Սառան սկսել է հեռուստատեսությունում․ եղել  All Music–ի վիջեյը,  2002 թվականին վարել է  Paolo Limiti Show–ն  Rai 1 ալիքում, իսկ 2004 թվականին՝ Con tutto il cuore հաղորդումը։
2006 թվականին մասնակցել է L’isola dei famosi ռեալիթի-շոուի չորրորդ եթերաշրջանին, ինչպես նաև նկարահանվել է Maxim ամսագրի էրոտիկ ֆոտոսեսիայում։
Ֆիլմում նորամուտը նշել է 2008 թվականին «Իտալական կարկանդակ» կինոկատակերգությունում։


== Անձնական կյանք ==
Հանդիպել է Մարիո Բալոտելլիի և Ռոնալդինյոյի հետ։


== Ֆիլմագրություն ==


== Ծանոթագրություններ ==
Պլանզոլ

Պլանզոլ (ֆր.՝ Planzolles), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 136 մարդ, բնակչության խտությունը` 25.14 մարդ/կմ²։ Բնակավայրը զբաղեցնում է 5.41 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 155 կմ հարավ, Պրիվա քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 26։ Ակտիվության ցուցանիշը կազմում է 65,8 %։ 50 աշխատունակ մարդկանցից աշխատել է 42 անձ (20 տղամարդ և 22 կին)։ Գործազուրկ են եղել 8 անձ (5 տղամարդ և 3 կին)։ 26 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==